armvectores/hy_wikipedia_2023 huggingface dataset:
Կիմչիծիգե

Կիմչիծիգեն (կորեերեն՝ 김치찌개) կորեական խոհանոցի գլխավոր ուտեստներից մեկն է։ Այն կորեական ստյու է, որի մեջ ավելացնում են կիմչի՝ կծվության համար, և շոգեխաշում։ Այն ամենատարածված կորեական ստյուերից մեկն է, որոնցից են նաև Դդվենջանգծիգեն և Սունդուբուծիգեն։


== Պատմություն ==
Ենթադրվում է, որ Կիմչիծիգեն գոյություն է ունեցել նույն ժամանակ, երբ ծագել է Կիմչին, որը պատրաստվում է՝ օգտագործելով պղպեղ, կաղամբ, աղ և կարմիր պղպեղ։ Կիմչիի շատ թթու և աղի լինելու դեպքում, ինչպես նաև ծավալը ավելացնելու համար այն եփում են ջրի մեջ, և ենթադրվում է, որ Կիմչիծիգեն հենց այդտեղից էլ առաջացել է։ Ասում են, որ այն մուտք գործելով Կորեայի արքայական պալատի խոհանոց՝ կոչվեց «Կիմչիջոչի»։


== Բաղադրամասեր ==
Քանի որ բաղադրամասերը շատ պարզ են և հեշտ է պատրաստել, կորեական տներում շատ հաճախ է նկատվում։ Կիմչիծիգեն պարունակում է կաղամբի կիմչի, բանջարեղեն, տոֆու, միս և ծովամթերք և այլն, բայց սովորաբար միսը և ծովամթերքը միաժամանակ չեն ներառվում։ Հիմնականում խոզի միս են օգտագործում, իսկ տավարի միսը, քանի որ հեշտ պնդանում է, ընդհանուր առմամբ չի օգտագործվում։ Ծովամթերքներից հիմնականում օգտագործում են թունա, իսկ երբեմն ՝ սայրա (ձկան տեսակ)։ Կորեական մյուս ուտեստների նման, կողմնակի ուտեստներն ու բրինձը մատուցվում են Կիմչիծիգեի հետ միասին։ Ասում են՝ Կիմչիծիգեն եփելուց հետո կարմիր պղպեղ ավելացնելը բարելավում է համն ու գույնը։
Կիմչիծիգեն ինչ-որ չափով խմորված է լինում, այդ պատճառով թթու համ ունեցող կիմչի են օգտագործում, քանի որ նոր ներծծված Կիմչին յուրահատուկ համ չունի։ Թթու Կիմչին կարելի է միանգամից ավելացնել, բայց եթե այն տապակվի յուղի մեջ, այն կարող է ավելի լավ համ տալ։ Տապակելու համար հիմնականում օգտագործվում է քնջութի կամ պերիլայի յուղ։ Եթե այն մատուցվում է խոզի մսով, նույնիսկ եթե խոզի ճարպն է տապակված, այն համեղ կլինի։
Մսով կամ ծովամթերքով մատուցվելիս կարող ենք ավելացնել նաև սոյայի հատիկների (լոբու) մածուկ ՝ տհաճ հոտից ազատվելու համար։ Նույն ազդեցությունը կարելի է ձեռք բերել ավեցնելով չոնգջու, սոջու և այլ կորեական խմիչքներ։ Տհաճ հոտից ազատվելու համար կարող ենք պատրաստման ժամանակ սխտոր և սոխ ավելացնել։ Ինչպես նաև, շատ թթու Կիմչի օգտագործելու դեպքում նույնպես կարող ենք ազատվել տհաճ հոտից՝ առանց նշված բաղադրամասերն ավելացնելու։ Եթե եփելու ժամանակ թթու համը չափից շատ ուժեղ է, կարող ենք ավելացնել շաքար ու աղ՝ համը էլ ավելի հարստացնելու համար։


== Սնուցում ==
Սննդանյութերի քանակը ավելացնելու համար կարող ենք  բացի Կիմչիից այլ բաղադրամասեր ավելացվել։ Կիմչին բարձր կրակի վրա եփելիս, կաթնաթթվային մանրէները ոչնչանում են, ուստի սննդարարությունը պակասում է։ Բացի այդ, նատրիումի պարունակությունը շատ բարձր է Կիմչիի և այլ հավելումների պատճառով, ճարպի պարունակությունը նույնպես բարձր է տապակման համար օգտագործվող յուղի պատճառով։


== Ծանոթագրություններ ==
Կագա

Կագա (ճապ.՝ 加賀市 Կագա-սի), Ճապոնիայի Իսիկավա պրեֆեկտուրայում գտնվող քաղաք։ Քաղաքի մակերեսը կազմում է 306,00 կմ², բնակչությունը՝ 68 426 մարդ, բնակչության խտությունը՝ 223,61 մարդ/կմ²։


== Աշխարհագրական դիրք ==
Քաղաքը տեղակայված է Հոնսյու կղզու Տյուբու տարածաշրջանի Իսիսկավա պրեֆեկտուրայում։ Ավարա քաղաքի հետ սահմանակցում են Կոմացու, Կացույամա, Ավարա, Սակաի քաղաքները։


== Բնակչություն ==
Քաղաքի բնակչությունը կազմում է 68 426 մարդ (2014 թվականի հուլիսի 1-ի տվյալների համաձայն), իսկ խտությունը՝ 223,61 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Սիմվոլիկա ==
Քաղաքը խորհրդանշող ծառ է համարվում սոճին, ծաղիկ՝ Iris ensata-ն, թռչուն՝ բադը։


== Քույր քաղաքներ ==
 Դունդաս, Կանադա, 1968 թվականից
 Թայնան, Թայվան, գործընկեր քաղաք


== Ծանոթագրություններ ==


== Արտաքին հղումներ ==
Կագա քաղաքի պաշտոնական վեբկայք (ճապոներեն)
katayamazu onsen Archived 2021-08-13 at the Wayback Machine.
Մովսես Գրիգորյան

Մովսես Մանուկի Գրիգորյան (մարտի 6 (19), 1905, Սասիկ - 1995), հայ սովետական փիլիսոփա։ Փիլիսոփայական գիտությունների դոկտոր (1955), պրոֆեսոր (1958)։


== Կենսագրություն ==
Մովսես Գրիգորյանը ծնվել է 1905 թվականի հունիսի (19) 3-ին Սասիկ (Բիթլիսի վիլայեթ) գյուղում։ Տասը տարեկան էր Մովսեսը, երբ բռնել է գաղթի ճանապարհը։ Միջնակարգ դպրոցն ավարտելուց հետո նախկին գրաշարին և Ալավերդու ԼԿԵՄ շրջկոմի քարտուղարին գործուղել են սովորելու Անդրկովկասի կոմունիստական համալսարանում։ 1926 թվականին ավարտել է Անդրկովկասի կոմունիստական համալսարանը, նույն թվականին ընդունվել ԽՄԿԿ շարքերը, ղեկավարել է ՀԼԿԵՄ Կենտկոմի ագիտբաժինը, եղել է ՀԿԿ Նոր Բայազետի գավկոմի քարտուղար։ 1930 թվականին ընդունվել է Մոսկվայի կարմիր պրոֆեսուրայի ինստիտուտը, որը հաջողությամբ ավարտելուց հետո 1934 թվականին ընդունվել է ասպիրանտուրան։ Աշխատել է ԽՍՀՄ ԳԱ փիլիսոփայության ինստիտուտում, որպես ավագ գիտական աշխատող։ 
Մասնակցել է Հայրենական մեծ պատերազմին։ Բանակում խմբագրել է «Հայրենիքի փառքի համար», «Առաջ դեպի հաղթանակ», «Առաջ հանուն հայրենիքի» թերթերը։ Հյուսիսային Կովկասից մինչև Բեռլին է ձգվել ռազմի ճանապարհը։ Պարգևատրվել է Կարմիր աստղի և «Հայրենական մեծ պատերազմի» 2-րդ աստիճանի շքանշաններով, արժանացել է «Մարտական ծառայության համար», «Կովկասի պաշտպանության համար», Գերմանիայի դեմ տարած հաղթանակի համար և բազմաթիվ այլ  մեդալների և շնորհակալագրերի։ (1949-1995) դասախոսել է ԽՄԿԿ ԿԿ-ին կից հասարակական գիտությունների ակադեմիայում։ ԽՍՀՄ պետական մրցանակի դափնեկիր (1944, «Փիլիսոփայության պատմության» I և II հատորներին աշխատակցելու համար)։ Աշխատությունները վերաբերում են արևմտաեվրոպական և ռուսական փիլիսոփայության պատմությանը։  ԽՄԿԿ անդամ՝ 1926 թվականից։


== Պարգևներ ==
Կարմիր աստղի շքանշան
Հայրենական մեծ պատերազմի 2-րդ աստիճանի շքանշան
«Մարտական ծառայության համար» մեդալ
«Կովկասի պաշտպանության համար» մեդալ
Գերմանիայի դեմ տարած հաղթանակի համար մեդալ
ԽՍՀՄ պետական մրցանակի դափնեկիր


== Երկեր ==
«17-րդ դարի անգլիական մատերիալիզմը»։ Հ. 2-րդ, 1941։
«Լյուդվիգ Ֆոյերբախ»։ Հ. 3-րդ, Մոսկվա, 1943։
Английский материализм XVII в․
История философии, т․ 2, [М․], 1941;
Мировоззрение Н․ Г․ Чернышевского, в кн․ Чернышевский Н․ Г․, Избр․ философские соч․, т․ 1, [М․], 1950.
Чаадаев и его философская система, в сб․։ Из истории философии, в․ 2, М․, 1958.
Курс лекции по истории атеизма, 2 изд․, М․, 1974․


== Ծանոթագրություններ ==
TDW

TDW (գերմ․` Gesellschaft für verteidigungstechnische Wirksysteme mbH) ուղղորդվող հրթիռների մարտագլխիկներ մշակող և արդյունահանող եվրոպական առաջատար ընկերություն։ Ընկերությունը հիմնադրվել է 1994 թ․ և ունի 130 աշխատող։ Տեղակայված է Գերմանիայի Շրոբենհաուզեն քաղաքում։ TDW-ն MBDA Deutschland GmbH ընկերության 100% դուստր ձեռնարկությունն է և հանդիսանում է եվրոպական  ուղղորդվող զենքերի արտադրությամբ զբաղվող MBDA ընկերության մասը։   


== Պատմություն ==
Ընկերությունը ստեղծվել է Շրոբենհաուզեն քաղաքի տեղում 1960-ականներին։ Գործունեությունը սկսվել է որպես Bölkow ընկերության մաս, որը հետագայում գարձել է DASA, ապա՝ Messerschmitt-Bölkow-Blohm (MBB)։ Որպես իրավաբանական անձ TDW-ն ստեղծվել է 1994 թ․՝ որպես DASA-ի դուստր ձեռնարկություն։ 1995 թ․ DASA-ի և Dornier GmbH-ի ողջ հրթիռաշինական գործունեությունը միավորվեց LFK-Lenkflugkörpersysteme GmbH ընկերությունում, որի 100% սեփականությունն էր հանդիսանում TDW ընկերությունը։ Այն LFK-ի հետ միասին միացվեց EADS (այժմ՝ Airbus) ընկերությանը, որն էլ 2006 թ․ վաճառեց դրանք եվրոպական հրթիռաշինական MBDA խմբին։ 2012 թ․ LFK GmbH-ն վերանվանվեց MBDA Deutschland GmbH։ Վիքիլիկսը դիվանագիտական խողովակներով պարզել էր, որ TDW-ը ճանաչվել է որպես օտարեկրյա տարածքում ԱՄՆ-ի ռազմական տեխնիկայի «կարևոր ենթակառուցվածքներից ու հիմնական ռեսուրսներից» մեկը։


== Արտադրանք ==
TDW-ն ունի հաճախորդներ  Ֆրանսիայից, Գերմանիայից, Նորվեգիայից, Շվեդիայից, Թուրքիայից, Միացյալ Թագավորությունից և ԱՄՆ-ից։ Ընկերության արտադրատեսակները ներառում են բոլոր տեսակի մարտագլխիկներ։ Բեկորային/ֆուգասային մարտագլխիկներ և խոցունակության բարձրացման սարքավորումներ, արկեր փակ պաշտպանական կառույցների ոչնչացման և հականավային կիրառությունների համար, կումուլյատիվ էֆեկտներ տանկերի ոչնչացման համար և բազմակի ազդեցության մարտագլխիկներ տարբեր թիրախային կատեգորիաների ոչնչացման համար։ 2012 թ․ ցուցադրվեց նոր մշակված Mk82 մարտագլխիկը, որն օժտված է նորարարական չափանշելի տեխնոլոգիայով, այն ունակ է հարմարեցնելու պայթյունի ազդեցությունը ռազմական թիրախին համապատասխան մակարդակին՝ նվազագույնի հասցնելով ուղեկցվող վնասը։ Արհեստական բանականությամբ կառավարվող բազմաֆունկցիոնալ պայթուցիչը (PIMPF) դատարկ տարածությունները սենսորի միջոցով գտնող և թիրախային շերտերը հաշվարկող, կիրառության մեջ գտնվող պայթուցիչ է, որն ունի NSM և Taurus տեսակի մարտագլխիկներ։


=== Հակատանկային հրթիռներ ===
MILAN 1, MILAN 2, MILAN 2T, MILAN 3
HOT, HOT-2, HOT-3
PARS 3 LR (նախկինում՝ TRIGAT LR)
Brimstone 2


=== Հակաօդային հրթիռներ ===
ALARM
Roland
Sidewinder / RIM-116 պտտվող կորպուսով հրթիռ
MIM-104 Patriot|PAC-3 (խոցունակության բարձրացման սարքավորում)
ASRAAM
ESSM
Mistral
METEOR
CAMM


=== Հականավային հրթիռներ ===
AS.34 Kormoran, Kormoran-2
NSM
RBS15 Mk3


=== Համակցված զինամթերք ===
STABO թռիչքուղիների ոչնչացման համար նախատեսված ռումբ MW-1 տեսակի կասետային ռազմամթերքի համար
MEPHISTO Taurus KEPD 350 թևավոր հրթիռի համար


=== Տորպեդներ ===
Sting Ray Mod 1
Spearfish Upgrade


=== Պայթուցիչ ===
PIMPF


== Ծանոթագրություններ ==


== Արտաքին հղումներ ==
www.tdw-warhead-systems.com
Մագելանի Ամպեր

Մագելանի Ամպեր — Ծիր Կաթինի երկու արբանյակ-գալակտիկաներ․ Մագելանի Մեծ Ամպ և Մագելանի Փոքր Ամպ։ Մեծը գտնվում է Ծիր Կաթինից 163 հազար Լուսային տարի հեռավորության վրա, Փոքրը՝ 206 հազար լուսատարի հեռավորության վրա։ Սկզբում Ամպերը համարվում էին անկանոն գալակտիկաներ, սակայն հետագայում դրանց մոտ հայտնաբերվել է  պարուրաձև կառուցվածքի և ձողիկով պարուրաձև գալակտիկայի նմանություն, և այժմ դրանք դասակարգվում են որպես Մագելանի Պարուրաձև գալակտիկաներ։ Դրանք համեմատաբար մոտ են իրար  և կազմում են կրկնակի համակարգ։ Դրանք գտնվում են  Երկնային հարավային բևեռին մոտ, այդ պատճառով մեծամասամբ տեսանելի են Հարավային կիսագնդում։ Երկու Ամպն էլ գտնվում են ընդհանուր ջրածնային թաղանթում։
Մագելանի Ամպերը գտնվում են գալակտիկական հասարակածից հեռու, այդ պատճառով դրանց լույսը քիչ է կլանվում Ծիր Կաթինի կողմից։ Մագելանի Ամպերը պարունակում են բավականին օբյեկտներ, իսկ Մագելանի Մեծ Ամպը նաև տեղակայված է պատկերային հարթությունում, ուստի կարելի է համարել, որ դրանցում պարունակվող օբյեկտները դիտորդից մոտավոր նույն հեռավորության վրա են գտնվում։ Դա կարևոր է աստղերի և աստղակույտերի ուսումնասիրությունների համար․ օրինակ՝ ցեֆեիդների մոտ լուսատվություն-պարբերություն կախվածությունը առաջին անգամ հայտնագործվել է Մագելանի Ամպերում դրանց դիտումների արդյունքում։
Մագելանի Ամպերը մի շարք առանձնահատկություններ ունեն, որոնցով տարբերվում են Ծիր Կաթինից։ Օրինակ՝ այնտեղ հայտնաբերվել են 107—108 տարեկան աստղակույտեր, այն դեպքում, որ Ծիր Կաթինի աստղակույտերը սովորաբար 109 տարուց մեծ են։ Նաև, ըստ երևույթին, Մագելանի Ամպերը ավելի քիչ ծանր մետաղներ են պարունակում․ դա, մասնավորապես, արտահայտվում է Ամպերի և Ծիր Կաթինի միջև միջաստղային կլանման տարբերությամբ։


== Պատմություն ==
Մագելանի Ամպերը հին ժամանակներից ծանոթ էին Աֆրիկայի և Հարավային Ամերիկայի բնակիչներին (Չիլիի տարածքում հայտնաբերվել են Ամպերի առաջին քարանձավային պատկերը), իսկ Հարավարևմտյան Ասիայում դրանք հայտնաբերել են մեր թվարկության առաջին հազարամյակում։ Իբն Կուտայբան նկարագրում էր դրանք  IX դարում, իսկ Աբդուրահման Աս Սուֆին ՝   X դարում ։
Եվրոպայում, նրա աշխարհագրական դիրքից ելնելով, Մագելանի Ամպերը հայտնագործվել են ավելի ուշ։ Դրանք ծանոթ էին հարավային կիսագնդի ծովագնացներին, և XV դարում դրանք կոչում էին  «Կապսկյան Ամպեր»։ Ֆեռնան Մագելանը օգտագործել է դրանք 1519-1521 թվականներին կատարած շուրջերկրյա ճանապարհորդության ժամանակ նավարկության համար՝ որպես Բևեռային աստղի այլընտրանք։ Երբ Մագելանի մահից հետո նրա նավը վերադարձավ Եվրոպա, Անտոնիո Պիգաֆետան   (Մագելանի ուղեկիցը և ճանապարհորդության պաշտոնական տարեգիրը), նրա անունը անմահեցնելու նպատակով, առաջարկեց Կապսկյան Ամպերը անվանել Մագելանի Ամպեր։


== Էվոլյուցիա ==
Մագելանի Մեծ Ամպում գտնվող որոշ աստղեր սկզբում գտնվել ոն Փոքր Ամպում, սակայն գրավիտացիոն ուժերի կողմից գրավվել են։ Մոդելներից մեկին համաձայն, 4 մլրդ տարի հետո Ծիր Կաթինը «կկլանի» Մագելանի Ամպերը, իսկ 5 մլրդ տարի հետո նրան կկլանի Անդրոմեդայի միգամածությունը։
Համաձայն վերջին հետազոտությունների՝ Ծիր Կաթինի զանգվածը համեմատելի է Անդրոմեդայի միգամածոիթյան զանգվածի հետ (1,5×1012 M☉ -ը 0,8±0,1×1012 M☉ դիմաց) , հետևաբար, ավելի հավանական է բախումը, ոչ թե կլանումը։


== Ծանոթագրություններ ==


== Արտաքին հղումներ ==
ESO: VISTA Peeks Through the Small Magellanic Cloud’s Dusty Veil(անգլ.)
Արտյոմ Գեղամյան

Արտյոմ Աշոտի Գեղամյան (հունվարի 10, 1980(1980-01-10), Եղվարդ, Հայաստան), ՀՀ պետական գործիչ, ՀՀ Արդարադատության նախարարի տեղակալ (2014)։


== Կրթություն ==
1997-2001 թթ. - սովորել և ավարտել է ԵՊՀ իրավաբանական ֆակուլտետի բակալավրիատը։
2001-2003 թթ. - սովորել և գերազանցությամբ ավարտել է ԵՊՀ իրավաբանական ֆակուլտետի մագիստրատուրան։
2003-2006 թթ. - սովորել և ավարտել է ՀՀ Պետական կառավարման ակադեմիայի ասպիրանտուրան։ Իրավաբանական գիտությունների թեկնածու։
2006-2007 թթ. - սովորել է ԱՄՆ Ինդիանայի համալսարանի իրավաբանական ֆակուլտետում։
2012-2013 թթ. - սովորել և ավարտել է ԱՄՆ Հարվարդի համալսարանի Ջոն Քենեդու անվան կառավարման դպրոցը։


== Աշխատանքային գործունեություն ==
1998-2001 թ. - եղել է «Կանթեղ» ԲԲԸ փոխտնօրեն, իրավաբանական բաժնի պետ։
2001 թ. - ՀՀ տնտեսական գործերով վերաքննիչ դատարանի նախագահի օգնական։
2001-2002 թթ. - ՀՀ տնտեսական դատարանի նախագահի օգնական։
2002-2004 թթ. - ՀՀ տնտեսական դատարանի գրասենյակի պետ։
2004-2005 թթ. - ՀՀ տնտեսական դատարանի նախագահի օգնական։
2004-2006 թթ. - ՀՀ Պետական կառավարման ակադեմիայի իրավագիտության ամբիոնի դասախոս։
2005-2006 թթ. - աշխատել է «Ամերիա» ՓԲԸ-ում որպես խորհրդատու։
2007-2008 թթ. - աշխատել է «Լիսամ» ՍՊԸ-ում որպես իրավաբան։
2008 թ. - եղել է «Դատախազության դպրոց» ՊՈԱԿ-ի քրեական դատավարության և քրեագիտության ամբիոնի վարիչ։
2008-2011 թթ. - ՀՀ արդարադատության նախարարության մարդու իրավունքների եվրոպական դատարանի հետ կապերի վարչության պետ։
2009-2012 թթ. - աշխատել է Մարդու իրավունքների եվրոպական դատարանի վճիռների կատարման դեպարտամենտում որպես իրավաբան։
2013–2014 թթ. - եղել է Հարվարդի համալսարանի Մարդու իրավունքների քաղաքականության կենտրոնի գիտաշխատող։
2014 թ. հուլիսի 25-ին ՀՀ վարչապետի որոշմամբ նշանակվել է Հայաստանի Հանրապետության արդարադատության նախարարի տեղակալ։
2014 թ. սեպտեմբերի 27-ին ՀՀ վարչապետի որոշմամբ ազատվել է Հայաստանի Հանրապետության արդարադատության նախարարի տեղակալի պաշտոնից։Ամուսնացած է, ունի երեք զավակ։ Տիրապետում է անգլերեն, ռուսերեն և ֆրանսերեն լեզուներին։ Անկուսակցական է։ Ունի պահեստազորի շարքայինի զինվորական կոչում։


== Ծանոթագրություններ ==
Տոռոելյա դե Ֆլուվիա

Տոռոելյա դե Ֆլուվիա (իսպ.՝ Torroella de Fluviá, բասկ.՝ Torroella de Fluvia, կատ.՝ Torroella de Fluvià), մունիցիպալիտետ Իսպանիայում։ Գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Սեգառա շրջանում։ Տարածքը կազմում է 16,95 կմ²։ Բնակչությունը՝ 686 մարդ (2010 թվականի տվյալներով)։ Գտնվում է պրովինցիայի վարչական կենտրոնից 135 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնակա կայք Archived 2010-06-15 at the Wayback Machine.
Ayuntamiento de Torroella de Fluvià Archived 2010-06-15 at the Wayback Machine.
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Mapa de Torroella de Fluvià en Google Maps
Էդուարդ Սիրունյան

Էդուարդ Սիրունյան (մայիսի 1, 1865(1865-05-01), Կոստանդնուպոլիս, Օսմանյան կայսրություն - հունիսի 25, 1937(1937-06-25), Վենետիկ, Իտալիա), հայ իդեալիստ փիլիսոփա, Մխիթարյան միաբանության անդամ։


== Կենսագրություն ==
Սկզբում սովորել է Սաքզաղաճի Մխիթարյան նախակրթարանում։ Ավարտել է Հռոմի Դոմինիկյան համալսարանը (1890), դասավանդել Մուրատ-Ռափայելյան վարժարանում։ 1906-1909 թվականներին՝ Մխիթարյան միաբանության վարիչ-անդամ, տպարանապետ և փիլիսոփայության ուսուցիչ։ 1920 թվականից հաստատվել է Սբ․ Ղազար կղզում։ Գլխավոր երկը «Միջին ընթացք իմաստասիրության» աշխատությունն է (1899)՝ նվիրված տրամաբանության և իմացաբանության հարցերին։ Որպես նեոթոմիզմի հետևորդ ջանացել է հաշտեցնել գիտությունն ու կրոնը։ Տրամաբանությունը համարել է գիտություն ճշմարտության բացահայտման և դրա ապացուցման օրենքների մասին։ Ընդհանուր գաղափարների ծագման հարցում քննադատելով ռացիոնալիզմի և էմպիրիզմի միակողմանիությունը՝ ձգտել է ելնել զգայականի և տրամաբանականի միասնության դրույթից։ Էդուարդը հանգամանորեն քննել է դատողությունների և մտահանգումների տեսակները՝ տվել դրանց ուրույն դասակարգում։ Իմացաբանության հարցերում հակադրվել է սկեպտիկներին (նաև այն բանի համար, որ կասկածի տակ են դնում աստվածային ճշմարտությունները, որն, ըստ նրա, անհանդուրժելի էր) և ագնոստիկներին։ Էդուարդիի կարծիքով, քանի որ բացի աստծուց չկա որևէ բան, որ ինքն իր պատճառը լինի, ուստի ճշմարտությունը հենց ինքն աստվածն է։ Բացի աստվածային (բացարձակ) ճշմարտությունից տարբերել է նաև ճշմարտության բնազանցական (մետաֆիզիկական), բարոյական, տրամաբանական ձևերը՝ դրանք մեկնաբանել Թովմա Աքվինացու ոգով։
Նովիե Դվորի (գյուղ, Պոլյանովսկոե գյուղական բնակավայր)

Անվան այլ կիրառումների համար տե՛ս՝ Նովիե ԴվորիՆովիե Դվորի (ռուս.՝ Новые Дворы), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարսոլի

Կարսոլի (իտալերեն՝ Carsoli), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 5243 մարդ (2005 թվականի տվյալներով)։ Խտությունը՝ 55,06 մարդ/կմ²։ Տարածքը՝ 95,22 կմ²։ Փոստային ինդեքս՝ 67061։ Հեռախոսային կոդ՝ 0863։
Բնակավայրի հովանավորն է սուրբ Սանտա Վիտորիան։ Բնակավայրի տոնը նշվում է դեկտեմբերի 23-ին։


== Արտաքին հղումներ ==
Բնակավայրի Պաշտոնական կայք


== Ծանոթագրություններ ==
Կամենկա (գյուղ, Տրոստյանեցի շրջան)

Անվան այլ կիրառումների համար տե՛ս՝ ԿամենկաԿամենկա (ուկրաիներեն՝ Камянка), գյուղ Ուկրաինայի Սումիի մարզի Տրոստյանեցի շրջանում։ Հիմնադրվել է 1660 թվականին։
2001 թվականի տվյալներով Կամենկա գյուղում բնակվում էր 1 180 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Համարակալման հեռախոսային պլան

Համարակալման հեռախոսային պլանը համակարգ է, որը թույլ է տալիս հեռախոսներից օգտվողներին անել և ստանալ միջազգային և միջքաղաքային զանգեր։ Համարակալման հեռախոսային պլաններով միջքաղաքային կապի գծերին տրվում են զոնաների կոդեր, այնպես որ զանգահարողը կարող է կապվել իրեն տեղի կապի գծից դուրս գտնվող հեռախոսների հետ։ Սովորաբար, զոնաների կոդը, որը գտնվում է համարից առաջ, համապատասխանում է կոնկրետ աշխարհագրական դիրքին։
.uy

.uy Ուրուգվայի վերին մակարդակի ազգային դոմենն է։


== Արտաքին հղումներ ==
IANA .uy whois տեղեկություն
Բել սար

Բել֊սար, լեռ Հայկական Տավրոս լեռնահամակարգում, Վանա լճից արևելք, Հայոց ձորում։ Ըստ ավանդության Բել֊սարը կապված է Բելի անվան հետ։


== Ծանոթագրություններ ==
Գորիի բերդ

Գորիի բերդ (վրաց.՝ გორის ციხე), միջնադարյան բերդ Վրաստանում՝ Գորի քաղաքի վերևում գտնվող ժայռոտ սարի վրա։
Բերդի մասին առաջին հիշատակումները ի հայտ են եկել XIII դարի արձանագրություններում, սակայն երկրաբանական վկայությունները ցույց են տալիս, որ տարածքը օգտագործվել էր վերջին դարերի ընթացքում։ XVI դարում օսմանները գրավեցին այն, որպեսզի հասնեին Թբիլիսիին, այնուհետև բերդը շարունակաբար անցնում էր թուրքերի, վրացիների և պարսիկների ձեռքերով։ Բերդը եկել է ներկայիս տեսքին վրաց թագավոր Ռոստոմ Քարթլիի (1630-ական թվականներ) և Հերակլես 2-րդի (1774) իշխանության տարիներին։ 1801 թվականի ռուս-վրացական հակամարտությունից հետո բերդն անցավ ռուսական տիրապետության տակ, սակայն բերդի նշանակությունը աստիճանաբար նվազեց, և ամրոցները սկսեցին ոչնչացվել։
Գորիի բերդը զգալիորեն քանդվել է 1920 թվականի երկրաշարժի արդյունքում։


== Պատկերասրահ ==
Զոլոտկովո (այլ կիրառումներ)

Զոլոտկովո, կարող է վերաբերել՝

Զոլոտկովո - գյուղ Ռուսաստանի Նովգորոդի մարզի Օկուլովսկի շրջանի կազմում։
Զոլոտկովո - գյուղ Ռուսաստանի Վլադիմիրի մարզի Գուս-Խրուստալնի շրջանի կազմում։
Ռուբիելոս դե Մորա

Ռուբիելոս դե Մորա (իսպ.՝ Rubielos de Mora) բնակավայր և մունիցիպալիտետ Իսպանիայում։ Գտնվում է Տերուել պրովինցիայում (Արագոն ինքնավար համայնքում)։ Մունիցիպալիտետը գտնվում է Գուդաար Խավալամբրե շրջանում։ Տարածքը կազմում է 63,7 կմ² Բնակչությունը՝ 772 մարդ (2010 թվականի տվյալներով)։


== Արտաքին հղումներ ==
[1]
Ficha de la población Archived 2012-08-28 at the Wayback Machine.
Foro de Rubielos de Mora
[2] Archived 2016-10-08 at the Wayback Machine.
Վարդապետի լռությունը (ֆիլմ)

Վարդապետի լռությունը, հայ կինոռեժիսոր, դերասան, սցենարիստ, պրոդյուսեր Վիգեն Չալդրանյանի՝ Կոմիտասի մասին պատմող կենսագրական ֆիլմն է՝ նկարահանված 2014-2015 թվականներին։ Ֆիլմի հերոսը ժամանակակից ճանաչված գրող և համալսարանի ժուռնալիստիկայի ֆակուլտետի դասախոս է, ով Կոմիտաս վարդապետի մասին գիրք է գրում։


== Ստեղծման պատմություն ==
2014 թվականի աշնանը Հայաստանի ազգային կինոկենտրոնը «Շարմ Հոլդինգի» մասնակցությամբ սկսեց Վիգեն Չալդրանյանի «Վարդապետի լռությունը» խաղարկային լիամետրաժ ֆիլմի նկարահանումները։ Նկարահանումներն իրականացվել են Հայաստանում (Արզնի, Երևան) և արտերկրում (Ֆրանսիա, Չինաստան), ավարտվել են 2015 թվականի ամռանը։ Ֆիլմի պրեմիերան տեղի է ունեցել 2015 թվականի դեկտեմբերի 25-ին Երևանում։ Ֆիլմը նվիրված է Կոմիտասի հիշատակին։


== Սյուժե ==
Ըստ ռեժիսորի՝ ֆիլմը ներկայացնում է ոչ թե Կոմիտասին, այլ նրա «Մեծ Լռությունը»։ Ֆիլմի հերոսը ժամանակակից գրող, համալսարանի դասախոս Էդգար Նովենցն է, ով մտասևեռված է Կոմիտաս վարդապետի մասին ֆիլմ ստեղծելու գաղափարի վրա։ Վեպին ճշմարտացիություն հաղորդելու նպատակով հերոսը փորձում է անցնել իր գրական կերպարի տառապանքի քառուղիներով։ Հենվելով պատմական փաստերի, արխիվային նյութերի, հոգեբանական վարկածների վրա՝ հերոսը փորձում է բացահայտել Կոմիտաս վարդապետի կենսագրության փարիզյան շրջանը, վեր հանել Վիլ-Ժուիֆ մեկուսարանում մեծ հայորդու կյանքի վերջին տարիների առեղծվածը։


== Երաժշտություն ==
Ֆիլմի երաժշտության հեղինակը Վաչե Շարաֆյանն է։ Ֆիլմում հնչում է Կոմիտասի, Կլոդ Դեբյուսիի, Ավետ Տերտերյանի երաժշտությունը։


== Ծանոթագրություններ ==


== Արտաքին հղումներ ==
Վարդապետի Լռությունը / Alter Ego Official Trailer (2016) HD. 16.12.2015
Վարդապետի Լռությունը
«Վարդապետի լռությունը» մեծ էկրան կբարձրանա
Բրասի (Սոմի գավառ)

Բրասի (ֆր.՝  Brassy), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 62 մարդ, բնակչության խտությունը` 25.73 մարդ/կմ²։ Բնակավայրը զբաղեցնում է 2.41 կմ² տարածք։


== Աշխարհագրություն ==
Գտնվում է Փարիզ քաղաքից 100 կմ հյուսիս, Ամյեն քաղաքից 27 կմ հարավ-արևմուտք։


== Բնակչություն ==


== Տնտեսություն ==
2010 թվականին ուներ 44 աշխատունակ (15-64 տարեկան) բնակիչ, որոնցից ակտիվ էին 34-ը, իսկ ոչ ակտիվները` 10։ Ակտիվության ցուցանիշը կազմում է 77,3 %։ 34 աշխատունակ մարդկանցից աշխատել է 31 անձ (18 տղամարդ և 13 կին)։ Գործազուրկ են եղել 3 անձ (1 տղամարդ և 2 կին)։ 10 անաշխատունակներից 0-ը եղել են աշակերտներ կամ ուսանողներ, 7-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Խուլոյի շրջան

Խուլոյի շրջան (վրաց.՝ ხულოს მუნიციპალიტეტი՝ խուլոս մունիցիպալիտետի), 2-րդ մակարդակի վարչական միավոր է Վրաստանում։ Մտնում է Աջարիայի Ինքնավար Հանրապետության կազմի մեջ։ Վարչական կենտրոնը Խուլո քաղաքն է։
(9298) Գիկի

(9298) Գիկի (անգլ.՝ Geake), աստերոիդ աստերոիդների հիմնական գոտում։ Հայտնաբերվել է 1985 թվականի մայիսի 15-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,56898 ա. մ., առավելագույնը մոտենում է 1,7969 ա. մ. հեռավորության վրա և հեռանում 3,341 ա. մ.։ Արեգակի շուրջ մեկ ամբողջական պտույտ է կատարում 1503,97 երկրային օրվա ընթացքում, իր ուղեծրով շարժվելով միջինում 0,239366 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9298) Գիկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալյանս կուսակցություն

Ալյանս, հայկական քաղաքական կուսակցություն։ Այն հիմնադրվել է 2015 թվականին և այժմ գլխավորում է Տիգրան Ուրիխանյանը։


== Պատմություն ==
Տիգրան Ուրիխանյանն աշխատել է Ազգային ժողովում 2012-ի խորհրդարանական ընտրություններից հետո` որպես «Բարգավաճ Հայաստան» կուսակցության թեկնածու։
Հետագայում Ուրիխանյանը լքել է «Բարգավաճ Հայաստանը» և 2015 թվականին հիմնադրել «Ալյանս» կուսակցությունը։ Նա առաջադրվել է կուսակցության նախագահի պաշտոնում։ Կուսակցությունը 2017 թվականի խորհրդարանական ընտրություններին մասնակցել է Ծառուկյան դաշինքի կազմում։ 
«Ալյանս» կուսակցությունը չի մասնակցել 2018 թվականի ընտրություններին և չունի քաղաքական ներկայացուցչություն Ազգային ժողովում։ Ներկայումս կուսակցությունը գործում է որպես արտախորհրդարանական ուժ։
2021 թվականին Հայաստանում տեղի ունեցած քաղաքական ճգնաժամից և 2020-2021 թվականներին Հայաստանում տեղի ունեցած բողոքի ցույցերից հետո Ուրիխանյանը հաստատել է, որ կուսակցությունն իր անկախ թեկնածությունն է առաջադրելու առաջիկա ընտրություններում։
2022 թվականին Ալյանս կուսակցությունը ԱՄՆ դեսպանատան դիմաց ակցիա է կազմակերպել կենսաբանական լաբորիատրիաներում միջազգային մոնիթորինգ իրականացնելու պահանջով, քանի որ կասկածում են որ այդ լաբորիատրիաներում կենսաբանական զենք է արտադրվում։


== Տես նաև ==
Հայաստանի կուսակցությունների ցանկ


== Ծանոթագրություններ ==


== Արտաքին հղումներ ==
Ալյանս կուսակցությունը Facebook-ում
Տիվանցի

Տիվանցի (ռուս.՝ Тиванцы), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
ՌոբոՔափ

ՌոբոՔափը (անգլերեն՝ RoboCup) միջազգային ռոբոտագիտության մրցույթ է, որը հիմնվել է 1997 թվականին։ Նպատակն է ստեղծել ինքնավար ֆուտբոլային ռոբոտներ՝ արհեստական բանականության բնագավառում հետազոտությունը և կրթությունը նպաստելու մտադրությամբ։ ՌոբոՔափ անվանումը մրցույթի լրիվ անվան՝ Ռոբոտի ֆուտբոլի աշխարհի գավաթ (անգլերեն՝ Robot Soccer World Cup) կարճացման արդյունքն է, սակայն մրցույթն ունի այլ փուլեր, ինչպիսիք են «Փնտրիր և փրկիր» և «Ռոբոտային պար» փուլերը։
Նախագծի պաշտոնական նպատակը՝

Մինչ միջ-21-րդ դար, լրիվ ինքնավար մարդակերպ (humanoid) ռոբոտ ֆուտբոլիստներ պիտի հաղթեն ամենավերջին Աշխարհի գավաթակրի դեմ խաղը՝ հետևելով ՖԻՖԱ-ի պաշտոնական կանոններին։


== ՌոբոՔափի մրցույթները ==

Մրցությունն առայժմ չորս հիմնական մրցույթներից է բաղկացած, որոնցից ամեն մեկը մի քանի լիգա ունի՝

ՌոբոՔափՖուտբոլ (անգլերեն՝ RoboCupSoccer)
Մոդելավորման լիգա
Փոքր լիգա
Միջին լիգա
Ստանդարտ պլատֆորմի լիգա (նախկինում՝ Չորսոտանի լիգա), որում բոլոր խմբերը մրցում են նմանատիպ ռոբոտների հետ։ Ռոբոտները լրիվ ինքնավար են, այսինքն ոչ մի արտաքին ղեկավարում չկա մարդկանց կամ համակարգիչների կողմից։
Մարդակերպ լիգա
ՌոբոՔափՓրկում (անգլերեն՝ RoboCupRescue) 
Փրկարարության մոդելավորման լիգա
Իրական փրկարարության ռոբոտային լիգա
ՌոբոՔափԿրտսեր (անգլրերեն՝ RoboCupJunior)
Ֆուտբոլային մրցահրավեր
Պարային մրցահրավեր
Փրկարարական մրցահրավեր
Ընդհանուր
ՌոբոՔափ@Տուն (անգլերեն՝ RoboCup@Home), որն սկսվեց 2006 թվականից, և կենտրոնանում է մարդկային հասարակությունում ինքնավար ռոբոտների ծանոթացման վրա։Ամեն խումբ բոլոր ՌոբոՔափի լիգաներում ամբողջովին ինքնավար է։ Երբ խաղն սկսում է, միակ ներդրումը որևէ մարդուց մրցավարի կողմից է։


== Վայրեր ==


== Աղբյուրներ ==


== Արտաքին հղումներ ==
ՌոբոՔափի պաշտոնական կայք (անգլերեն)
Բահա Տահեր

Բահա Տահեր  (արաբ. بهاء طاهر‎, անգլ. Bahaa Taher. 1935 թվական, Կահիրե, Եգիպտոս), եգիպտացի գրող, 2008 թվականի «Արաբական գրականության միջազգային մրցանակի» դափնեկիր (International Prize for Arabic Fiction):


== Կենսագրություն ==
Բահա Տահերը ծնվել է 1935 թվականին Կահիրե քաղաքում (Եգիպտոս) ։
Ավարտել է Կահիրեի համալսարանի բանասիրական ֆակուլտետը, սկսել է աշխատել «Radio 2»-ում։
Առաջին 1964 թվականին հրատարակել է հենց իր ստեղծագործությունը (մի փոքրիկ պատմություն)։
Բահը պատկանում էր 1960-ական թվականներին Եգիպտոսում գրական գործընթացի ձախակողմյան ավանգարդին և եղել է այսպես կոչված «Պատկերասրահ 68» խմբի (գրական ամսագրի անվանումը)  աստղերից մեկը։
Թահերին կորցրեց աշխատանքը ռադիոյում՝ իշխանություններին  սուր քննադատելու համար, և 1970-ական թվականներին իր աշխատանքները չհրատարակեց (Սադաթ նախագահի օրոք)։
1981 թվականին գրականագետը տեղափոխվեց Ժնև (Շվեյցարիա), որտեղ  աշխատում էր որպես ՄԱԿ-իթարգմանիչ։
Շատ տարիներ պարտադրված արտագաղթից հետո, Բահա Տահերը վերադարձավ հայրենիք` Եգիպտոս, և անմիջապես ընդգրկվեց եգիպտական մշակույթի և գրականության պրոցեսի մեջ։ Ժամանակակից Եգիպտոսում Բահա Տահերը բավականին հայտնի անձնավորություն է, նրա մասին գրում են հոդվածներ, նկարում են ֆիլմեր ու ծրագրեր, նրանից հարցազրույցներ են վերցնում, նրան շնորհում են ազգային և միջազգային մրցանակներ, ինչպես օրինակ` «Եգիպտոսի գրականության պետական ​​մրցանակ» (Այն ամենաբարձրն է երկրում, 1998 թվական), «Ժուզեպպե Աչերբիի անվան մրցանակ» (Հեղինակավոր իտալական մրցանակ, 2000 թվական), «Արաբական գրականության միջազգային մրցանակ» (Բուքերյան մրցանակի արաբական համարժեքը, 2008 թվական)։


== Ստեղծագործություններ ==
Բահա Տահերը, հետաքրքիր, հաճախ երգիծական, ինչպես նաև սուր սոցիալական և նույնիսկ քաղաքական արձակ ստեղծագործությունների (վեպեր և պատմվածքներ) հեղինակ է. առաջին աշխատանքները (հիմնականում պատմվածքներ) տպագրվել են ամսագրերում։
Աշխատանքների ընտրանի.

شرق النخيل ("East of the Palms", 1985 թվական)
قالت ضحى ("Qalat Duha", 1985 թվական)
خالتي صفية والدير ("Aunt Safiyya and the Monastery", 1991 թվական)
الحب في المنفى ("Love in Exile", 1995 թվական)
"The point of light" (1999 թվական)
واحة الغروب ("Sunset Oasis", 2007 թվական)


== Գրականության աղբյուրներ ==
Человек с гор. Восточный альманах. Выпуск 6., М.: «Художественная литература», стр. 224, 1978 (ռուս.)
Краткая биография Баха Тахера на "www.arabworldbooks.com" (անգլ.)
Интервью с Баха Тахером для "www.egypttoday.com" Archived 2010-06-14 at the Wayback Machine. (անգլ.)
Баха Тахер на "www.wbqonline.com" (անգլ.)
Тахер выиграл арабский «Букер» Archived 2013-03-26 at the Wayback Machine. // «Аль-Ахрам-"Неделя"» № 888 за 13 — 19 марта 2008 года - (անգլ.)
‘Sunset Oasis’ wins Arabic fiction prize. Egyptian author Baha Taher named inaugural winner of $60,000 International Prize for Arabic Fiction 2008. на "www.middle-east-online.com" Archived 2011-06-12 at the Wayback Machine. (անգլ.)


== Ծանոթագրություններ ==
Պիտ Մոնդրիանի տուն-թանգարան

Պիտ Մոնդրիանի տուն-թանգարան (հոլ.՝ Het Mondriaanhuis), Կոնստրուկտիվիստական և աբստրակտ արվեստի թանգարան (հոլ.՝ Museum voor Constructieve en Concrete Kunst), նիդերլանդացի նշանավոր նկարիչ Պիտ Մոնդրիանի կյանքի ու ստեղծագործության արտացոլմանն ու լուսաբանմանը նվիրված մշակութային համբավավոր օջախ հոլանդական Ամերսֆորտ քաղաքում, որն այդ նկարչի ծննդավայրն է։ Թանգարանն սկզբնապես ստեղծվել էր աբստրակցիոնիզմի հիմնադիրներից մեկը համարվող այդ նկարչի հիշատակը հավերժացնելու նպատակով, սակայն ժամանակի ընթացքում նրա թեմատիկան զգալիորեն ընդլայնվել է, և այն վեր է ածվել կոնստրուկտիվիստական և աբստրակտ արվեստի թանգարանի՝ լինելով իր այդ տեսակի մեջ առաջինը և առայժմ միակը Նիդերլանդներում։
Թանգարանը տեղավորվել է Ամերսֆորտի լավ պահպանված հին քաղաքամասում՝ հենց այն տանը, որտեղ ծնվել է նեոպլաստիցիզմի ապագա հիմնադիրը։ Թանգարանային համալիրում ընդգրկվել է նաև քրիստոնեական կալվինիստական տարրական դպրոցի շենքը (նկարչի հայրը եղել է այդ դպրոցի տնօրենը)։ Ամերսֆորտում Պիտն ապրել է մինչև 1880 թվականը, երբ աշխատավայրը փոխած հոր հետ տեղափոխվել է Վինտերսվեյկ։ Մոնդրիանին հաճախ անվանում են «հոլանդական կերպարվեստի թռչող հոլանդացի» և «ուխտագնաց նկարիչ»՝ նկատի առնելով այն հանգամանքը, որ բնակության իր վայրը հաճախակի է փոխել. քսան տարեկանում տեղափոխվել է Ամստերդամ, 1912 թվականից ապրել է Փարիզում, 1938-ից՝ Լոնդոնում, 1940-ից՝ Նյու Յորքում։
1994 թվականին նկարչի հայրական տան սենյակներից մեկում և դպրոցի շենքում բացվել են գրադարան և արխիվի պահաբաժին։ 2001 թվականից «Մոնդրիանի տունը» գործում է որպես կոնստրուկտիվիստական և աբստրակտ արվեստի թանգարան։


== Տես նաև ==
Պիտ Մոնդրիան


== Պատկերասրահ ==

		


== Ծանոթագրություններ ==


== Արտաքին հղումներ ==
Թանգարանի պաշտոնական կայքէջը
Ֆորմոզու (Գոյաս)

Ֆորմոզու (պորտ.՝ Formoso), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի կենտրոնական մասում։ Մտնում է Պորանգատու գավառի կազմի մեջ։ Բնակչությունը կազմում է 5168 մարդ՝ 2006 թվականի տվյալներով։ Գրավում է 844,285 կմ2 տարածք։ Բնակչության խտությունը՝ 6,1 մարդ/կմ²։


== Պատմություն ==
Քաղաքը հիմնադրվել է 1963 թվականի սեպտեմբերի 25-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 19.688.897,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 3.672,62 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,737 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Ֆորմոզուի (Գոյաս) մասին
Վլադիմիր Գասպարյան

Անվան այլ կիրառումների համար տե՛ս՝ Վլադիմիր Գասպարյան (այլ կիրառումներ)Վլադիմիր (Վովա) Սերգեյի Գասպարյան (սեպտեմբերի 9, 1958(1958-09-09), Տալլին, Էստոնական ԽՍՀ, ԽՍՀՄ), Հայաստանի պետական և ռազմական գործիչ, Հայաստանի Կառավարությանն առընթեր Հայաստանի ոստիկանության նախկին պետ, գեներալ-գնդապետ (2017), ՀՀ Գերագույն խորհրդի պատգամավոր /1990-1995 թթ-ին/։


== Կենսագրություն ==
1976-1978 թթ. ծառայել է ԽՍՀՄ զինված ուժերում։
1982-1993 թթ. ծառայել է ՆԳՆ համակարգում, եղել է Սևանի, Արմավիրի ՆԳ բաժինների պետ։
1989 թ. ավարտել է ԽՍՀՄ ՆԳՆ քննչական բարձրագույն դպրոցը։
1993-1996 թթ. ՀՀ ՆԳ նախարարի տեղակալ։
1997 թ. նշանակվել է ՀՀ ՊՆ ռազմական ոստիկանության վարչության պետ։
2001 թ. Հայաստանի Նախագահի հրամանագրով շնորհվել է «գեներալ-մայոր» զինվորական կոչում։
2010 թ. հոկտեմբերի 2-ին նշանակվել է ՀՀ պաշտպանության նախարարի տեղակալ՝ ազատվելով Հայաստանի պաշտպանության նախարարության ռազմական ոստիկանության պետի պաշտոնից։
2011 թ. շնորհվել է գեներալ-լեյտենանտի զինվորական կոչում։
2011 թ. նոյեմբերի 1-ին ՀՀ Նախագահի հրամանագրով ազատվել է ՀՀ պաշտպանության նախարարի տեղակալի պաշտոնից։
2011 թ. նոյեմբերի 1-ին ՀՀ Նախագահի հրամանագրով նշանակվել է ՀՀ կառավարությանն առընթեր ՀՀ ոստիկանության պետ։
2018 թ. մայիսի 10-ին Հայաստանի Նախագահի հրամանագրով ազատվել է Հայաստանի կառավարությանն առընթեր Հայաստանի ոստիկանության պետի պաշտոնից։Ամուսնացած է, ունի 4 երեխա։


== Պարգևատրումներ ==
«Վարդան Մամիկոնյան» շքանշան (2009)։
Արիության մեդալ /1998 թ./,
ՀՀ «Հայրենիքին մատուցած ծառայությունների համար» 2-րդ աստիճանի մեդալ,
ՀՀ ՊՆ "Մարշալ Բաղրամյան" մեդալ,
ՀՀ ՊՆ "Դրաստամատ Կանայան" մեդալ,
ՀՀ ՊՆ "Վազգեն Սարգսյան" մեդալ,
ՀՀ ՊՆ "Անբասիր ծառայության համար" մեդալ,
ՀՀ Ոստիկանության "Համագործակցության ամրապնդման համար" մեդալ։


== Գրականություն ==
Տիգրան Հայազն, Գարեգին Ղազարյան, 1000 հայազգի գեներալներ և ծովակալներ։ Երևան, 2009 թ., էջ 179-180։


== Ծանոթագրություններ ==
Ելբուլակ-Մատվեևկա

Ելբուլակ-Մատվեևկա (ռուս.՝ Елбулак-Матвеевка, բաշկիրերեն՝ Йылболаҡ-Матвеевка), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 412 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նոյեմբերի 6

Նոյեմբերի 6, տարվա 310-րդ (նահանջ տարիներին՝ 311-րդ) օրն է։

Տարվա ավարտին մնում է 55 օր։


== Դեպքեր ==
1860 - Միացյալ նահանգների 16-րդ նախագահ է ընտրվում հանրապետական Աբրահամ Լինքոլնը
1913 - Մահաթմա Գանդին ձերբակալվում է Հարավային Աֆրիկայում հանքափորների երթը գլխավորելու ժամանակ
1943՝ խորհրդային զորքերը գեներալ Նիկոլայ Վատուտինի գլխավորությամբ վերագրավում են Կիևը
2012 - Բարաք Օբաման երկրորդ անգամ ընտրվում է Միացյալ նահանգների նախագահ


== Ծնունդներ ==
1494 - Սուլեյման I օսմանյան սուլթան
1753 - Միխայիլ Կոզլովսկի Михаил Иванович Козловский ռուս քանդակագործ
1807 - Կարոլ Անտոնևիչ Karel Antonewicz Անիի հայերից սերած լեհ բանաստեղծ
1814 - Ադոլֆ Սաքս Adolphe Sax բելգիացի դիրիժոր
1825 - Չեզարե Լոմբրոզո Cesare Lombroso իտալացի քրեաբան և ֆիզիկոս

1861 - Ջեյմս Նեյսմիթ James Naismith կանադաամերիկացի մարզական նորարար, բասկետբոլի ստեղծողը (մ. 1939)
1866 - Վահան Միրաքյան, հայ բանաստեղծ, դրամատուրգ (մ. 1942)
1880 - Ռոբերտ Մուզիլ Robert Musil ավստրիացի գրող
1882 - Մարիա Յակոբսեն Maria Jacobsen դանիացի միսիոներուհի
1911 - Պավել Լիսիցյան Павел Герасимович Лисисциан օպերային և կամերային բարիտոն երգիչ
1944 - Ստեփան Քիրեմիջյան Stepan Kiremidjian հեռուստահաղորդավար
1945 - Սևդա Սևան (Ֆրանսուհի Բահչեջյան) Севда Севан գրող և դիվանագետ
1946 - Սալլի Ֆիլդ Sally Field ամերիկացի դերասանուհի և երգչուհի
Արցախի պատերազմի մասնակիցներ՝
Արծվիկ Անդրյան
1973 - Իրակլի Օքրուաշվիլի ირაკლი კობას ძე ოქრუაშვილი վրացի քաղաքական և ռազմական գործիչ
1979 - Լամար Օդոմ Lamar Joseph Odom ամերիկացի բասկետբոլիստ և դերասան
1980 - Անրի Ջոխաձե ანრი ჯოხაძე վրացի երգիչ
1984 - Կարեն Հակոբյան, նկարիչ և ձևավորող
1985 - Տարմո Կինկ Tarmo Kink էստոնացի ֆուտբոլիստ
1987 - Անա Իվանովիչ Ана Ивановић սերբ թենիսիստուհի
1990 - Անդրե Շյուրլե André Schürrle գերմանացի ֆուտբոլիստ


== Մահեր ==
1672՝ գերմանացի կոմպոզիտոր Հենրիխ Շյուց
1893՝ ռուս կոմպոզիտոր Պյոտր Չայկովսկի
1961՝ դերասան Հրաչյա Ներսիսյան
1962 - Գրիգոր Չուբարյան, հայ իրավաբան, հասարակական, քաղաքական գործիչ
1964՝ ռուս և սովետական դիրիժոր Սամուիլ Սամոսուդ
1968 - ֆրանսիացի դիրիժոր Շարլ Մյունշ
Արցախի պատերազմում զոհվածներ՝
1992 - Ալեքսանդր Առստամյան
1999՝ հայ նկարչուհի Ռեգինա Ղազարյան


== Տոներ ==
Սահմանադրության օր՝
Դոմինիկյան Հանրապետություն՝ 1884 թվականից
Տաջիկստան՝ 1994 թվականից
Թաթարստան՝ 1992 թվականից
Ուկրաինա – Կիևի ազատագրության օր
Ֆինլանդիա – Շվեդական մշակույթի օր


== Ծանոթագրություններ ==
Անտոն քահանայի խաչքար (Լիճք, Գեղարքունիքի մարզ)

Անտոն քահանայի խաչքար, գտնվում է Հայաստանի Գեղարքունիքի մարզի Լիճք գյուղի հյուսիսային մասում գտնվող գերեզմանոցի հյուսիսային եզրում գտնվող Սուրբ Աստվածածին եկեղեցու խորանի կորության մեջ ագուցված։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.39/1.53.23)։


== Տեղադրություն ==
Լիճք գյուղի հյուսիսային մասում գտնվող գերեզմանոցի հյուսիսային եզրում գտնվող Սուրբ Աստվածածին եկեղեցու  խորանի կորության մեջ ագուցված։


== Վիմական արձանագրություն ==
Խաչքարի քիվին և խաչի թևերի տակ առկա է 3 տող վիմական արձանագրություն.

ԱՒԱՔՍ ԿԱՆԿՆԵՑԻ ԽԱՉՍ ՀՕՐ ԻՄ ԱՆՏՈՆ ՔԱՀԱՆԱՅԻՆ։
ԹՎ.
:ՋՁՂ։Համաձայն արձանագրության խաչքարը կանգնեցված է 1637 թվականին։ Կանգնեցրել է Ավագն ի հիշատակ Անտոն քահանայի։


== Տես նաև ==
Լիճք
Լիճքի սուրբ Աստվածածին եկեղեցու վիմական արձանագրություններ


== Ծանոթագրություններ ==
Լա Վիլելյա Բաշա

Լա Վիլելյա Բաշա (իսպ.՝ Vilella Baja, բասկ.՝ La Vilella Baixa, կատ.՝ La Vilella Baixa), մունիցիպալիտետ Իսպանիայում։ Գտնվում է Տառագոնա պրովինցիայում, Կատալոնիա ինքնավար համայնքի կազմում։ Տարածքը կազմում է 5,6 կմ²։ Բնակչությունը 213 մարդ (ըստ 2010 թվականի տվյալների)։


== Բնակչություն ==


== Պատկերասրահ ==

		


== Ծանոթագրություններ ==


== Արտաքին հղումներ ==
պաշտոնական կայք
Información general Archived 2008-05-13 at the Wayback Machine.
Դոդոշախոտ Թախտաջյանի

Դոդոշախոտ Թախտաջյանի (լատ.՝ Bufonia takhtajanii), մեխակազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
15-30 սմ բարձրության բազմամյա բույս է։ Ունի հաստացած ցողունաարմատ և բարակ, փխրուն ճյուղեր։ Տերևները գծային են, կոշտ։ Պսակաթերթերը բաժակից երկար են, սպիտակ։


== Տարածվածություն ==
Հայտնի է Երևանի ֆլորիստիկական շրջանում (Երախի լեռնաշղթա)։


== Էկոլոգիա ==
Աճում է ստորին լեռնային գոտում՝ ծովի մակարդակից 900-1000 մ բարձրությունների վրա, քարքարոտ գիպսակիր լանջերին, ֆրիգանանման բուսականության մեջ։ Ծաղկում է հուլիս ամսին, պտղաբերում՝ օգոստոսին։


== Պահպանություն ==
Կրիտիկական վիճակում գտնվող տեսակ է, որի տարածման և բնակության շրջանների մակերեսը 10 կմ²-ից պակաս է։ Համարվում է Հայաստանի էնդեմիկ։ Հայտնի է մեկ պոպուլացիա։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES–ի և Բեռնի կոնվենցիաների հավելվածներում։
Անհրաժեշտ է ստեղծել նոր ԲՀՊՏ Երախի լեռնաշղթայի վրա։
Պահպանության գործողություններ չեն իրականացվում։


== Ծանոթագրություններ ==
Զոյա Կուկուշկինա

Զոյա Կուկուշկինա (մարտի 1, 2011(2011-03-01), Կեմերովո, Ռուսաստան), ռուս թոփ-մոդել, ինչպես նաև դերասանուհի, դիզայներ։ Նա ամենապատանի դեսպանն է բարեգործության պատմության մեջ («Փոխիր մեկ կյանք» հիմնադրամի դեսպան)։


== Կենսագրություն ==


=== Մանկություն ===
Զոյա Կուկուշկինան ծնվել է 2011 թվականի մարտի 1-ին Սիբիրում։ Նրա կենսաբանական մայրը մահացել է ծննդաբերությունից հետո, իսկ հոր մասին տեղեկություններ չկան։ Նրա դաստիարակությամբ զբաղվել է իր տատիկը, բայց հետագայում նա Զոյային տվել է մանկատուն։ Որոշ ժամանակ անց նրան նկատում են «Փոխիր մեկ կյանք» հիմնադրամի ներկյացուցիչները, նրան որդեգրում է Տատյանա Կուկուշկինան։


=== Մոդոլային կարիերա ===
Զոյա Կուկուշկինան հայտնի դարձավ լուսանկարիչ Ալեքսեյ Վասիլևին հանդիպելուց հետո, որը միանգամից հասկացավ, որ իր առջև «ապագա աստղ է»։ Հետագայում Զոյան  հայտնվեց Դիսնեյի գովազդում, ինչպես նաև մասնակցել է «Տվոե» մանկական հավաքածուի  և «Ռանդեվու» կոշիկի ցուցադրություններում։ Ինշպես նաև մասնակցել է մանկական նորաձևության շաբաթին Մոսկվայում։ 2018 թվականին դարձել է Եվրոպական Junona Fashion House բրենդի դեմքը, ինչից հետո 2019 թվականին մարտի 31-ին կայացել է իր անձնական բարեգործական ցուցադրությունը «Երեխաները վանդակում» խորագրով՝ ստացված ողջ գումարը հանգանակվել է «Փոխիր մեկ կյանք» հիմնադրամին՝ մանկատան երեխաների համար տեսաուղերձ նկարահանելու համար։
2019 թվականին դարձել է «Համացանցը բոլորի համար»  (ռեժիսոր Միխայիլ Կոմլև) վավերագրական ֆիլմի գլխավոր հերոսուհիներից մեկը։ Սերգեյ Բեզռուկովի հետ միասին նկարահանվել է «Բարի վարդ» կարճամետրաժ հեքիաթում։ 2020 թվականի մարտին մասնակցել է «Դոկ-Տոկ» ծրագրում՝ Քսենիա Սոբչակի և Ալեքսանդր Գորդոնի հետ։ Նույն տարում «Փոխիր մեկ կյանք» հիմնադրամի և Ralf Ringer ընկերության հետ կազմակերպել են ակցիա։ Յուրաքանչյուր զույգ կոշիկի վաճառքից 50 ռուբլի կփոխանցվի մանկատան երեխաների համար տեսաուղերձ նկարահանելու համար։


== Ծանոթագրություններ ==


== Արտաքին հղումներ ==
Զոյա Կուկուշկինա Ինստագրամում
Երնջակ (այլ կիրառումներ)

Երնջակ կարող է նշանակել՝

Երնջակ (գավառ), գավառ Մեծ Հայքի Սյունիք նահանգում։
Երնջակ (քաղաք), քաղաք Մեծ Հայքի Սյունիք նահանգի Երնջակ գավառում։
Երնջակ (լեռ), լեռնագագաթ (3364 մ) Զանգեզուրի լեռնաշղթայի կենտրոնական մասում։
Երնջակ (գետ), գետ Մեծ Հայքի Սյունիք նահանգի Երնջակ գավառում (այժմ՝ Ալինջա-չայ, Նախիջևանի ԻՄ)։
Երնջակաբերդ, բերդ Երնջակ գավառում (Նախիջևանի ԻՄ)։
Երնջակ (գյուղ), գյուղ Նախիջևանում։
Երնջակի պաշտպանություն, 913 թ. էմիր Յուսուֆի դեմ ուղղված պաշտպանությունը։
Երնջակ (ժայռ), ժայռ Հայկական լեռնաշխարհում
Պոդոլկովսկի գյուղական խորհուրդ (Լիպովոդոլինսկի շրջան)

Պոդոլկովսկի գյուղական խորհուրդ  (ուկրաիներեն՝ Поділківська сільська рада), Ուկրաինայի Սումիի մարզի Լիպոդոլինսկի շրջանում։
2001 թվականի տվյալներով Պոդոլկովսկի գյուղական խորհրդում բնակվում էր 1065 մարդ։ Խորհրդում կա 5 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Նարդոս հասկավոր

Նարդոս հասկավոր (լատ.՝  Լ. spica Լ.), շրթնածաղիկների ընտանիքի, նարդոս ցեղի բույս։


== Նկարագրություն ==
Մշտադալար կիսաթփեր են` 0,2-1 մ բարձրությամբ, խիստ ծռմռված ու ոլորված
փայտացած առանցքներով։ ճյուղավորված բազմաթիվ երիտասարդ ընձյուղները ծածկված են մոխրագույն աստղաձև մազմզուկներով, հետագայում` գորշավուն կեղևով, որը
շերտերով անջատվում է։ Տերևները գծանման են, կամ գծանշտարաձև, 2-6 սմ երկարությամբ և 0,2-0,6 սմ լայնությամբ, նստադիր, երկու ծայրերից սեղմված, բութ գագաթով, դեպի ցած ոլորված եզրերով, երիտասարդները` մոխրաթաղիքանման, աստղաձև մազմզուկներով ծածկված, որոնց միջև կան թեփուկանման գեղձեր և գլխիկավոր
մազիկներ։ Ծաղիկները 5-10-ական հավաքված են կեղծ օղակներում, որոնք իրենց
հերթին առաջացնում են հասկանման բազմաթիվ ծաղկաբույլեր` 1 0-1 5 սմ երկարությամբ։ Հասուն բույսերը կրում են մինչև 1 000 ծաղկաբույլեր։ Ծաղկակիցը ռոմբաձվաձև է, սրածայր, 3-5 մմ երկարությամբ։ Բաժակը ձվաձև խողովակաձև է, 4-5 մմ երկարությամբ, մոխրամանուշակագույն, ներսի կողմից ծածկված գեղձային մազմզուկներով։ Ընկուզիկները դեղնագորշավուն են, հարթ, փայլուն մակերեսով։ Ծաղկում է հուլիս-օգոստոս ամիսներին (Իջևանում` մինչև հոկտեմբեր)։


== Տարածվածություն ==
Տարածված է Միջերկրածովյան ֆլորիստիկական մարզի արևմուտքում, արևելքում հասնում է մինչև Ալբանիա և Հունաստան։ Աճում է չոր, տաք լանջերում, 400 մ
բացարձակ բարձրությունից ցած չի իջնում։
Երաշտադիմացկուն և ցրտադիմացկուն բույս է։ Լավ է աճում սննդանյութերով
հարուստ, լավ ջրաթափանց և օդաթափանց, կրակավային հողերում։ Լուսասեր է, Իջևանի պայմաններում ոռոգում չի պահանջում։ Եթերայուղատու է։ Ամենաշատ հումքը
պարունակվում է ծաղիկներում (10,5-11,3 %), ավելի պակաս` տերևներում։ Ցողունում միայն հետքեր կան։ Օգտագործվում է օծանելիքի արտադրության և բժշկության
մեջ։ Ներկայումս մեր հանրապետությունում մշակվում է միայն Իջևանում, այն էլ խիստ
սահմանափակ քանակությամբ, որպես դեկորատիվ բույս։ Անհրաժեշտ է լայնորեն մշակել հյուսիսարևելյան շրջաններում, Մեղրիում ու Զանգեզուրում։ Կարելի է Փորձել
աճեցնել նաև Վայքում ու Արարատյան դաշտում, որպես արժեքավոր եթերայուղատու
և դեկորատիվ բույս։
Էկոլոգիական խումբը` III:


== Ծանոթագրություններ ==
Խաշուտ (այլ կիրառումներ)

Խաշուտ, կարող է վերաբերել՝

Խաշուտ - գյուղ Սամցխե-Ջավախքի Ախալցխայի մունիցիպալիտետում, Ախալցխա քաղաքից 14 կմ հարավ-արևմուտք
Խաշուտ - գյուղ Արևմտյան Հայաստանում, Էրզրումի վիլայեթի Կիսկիմի գավառակում
Խաշուտ - ամառանոց Արևմտյան Հայաստանում, Էրզրումի վիլայեթի Կիսկիմի գավառակում
Արծկեի գավառակ

Արծկե, գավառակ Արևմտյան Հայաստանում, Վանի վիլայեթի Վանի գավառում։ Կենտրոնը Արծկե բերդաքաղաքն էր։
Համապատասխանում էր Մեծ Հայքի Տուրուբերան աշխարհի Խորխոռունյաց գավառի մի մասին։ Թուրքերը գավառն անվանում էին Ալջավազ, Ադլջևազ։


== Աշխարհագրություն ==
Արծկեն ուներ լեռնային, բլրածածկ տարածք։ Ունի բարեբեր հողեր։ Արծկեն ծածկված էր պտղատու այգիներով։ Առատ էին ընկուզենիներն ու ծիրանիները։
Գավառակի դարավանդի վրա գտնվում է Սիփան լեռը, որը դարավանդները հասնում են մինչև Մանազկերտի և Բուլանըխի սահմանները։ Լեռը հանդիսանում է գավառակը սնող հորդաբուխ ջրերի շտեմարան։


== Կլիմա ==
Ունի բարեխառն կլիմա։


== Բնակչություն ==
XIX դարի երկրորդ կեսին ուներ 30000 բանկիչ, որից՝ 25000-ը՝ հայեր։


== Պատմություն ==
1895-1896 թվականների ջարդերի Արծկե քաղաքի և գավառակի բնակչությունը մեծ զոհեր տվեցին։ Հայ բնակչության մեծ մասը զոհվեց 1915 թվականի մեծ եղեռնի ժամանակ։ Փրկվածները գաղթեցին Արևելյան Հայաստան։


== Տնտեսություն ==
Բնակչության հիմնական զբաղմունքը դաշտավարություն, այգեգործություն և ոչխարաբուծությունն էր։ Գավառը հռչակված էր իր ցորենով։


== Պատմամշակութային կառույցներ ==
Արծկեն ուներ 30 եկեղեցի, 3 վանք։ Հայտնի կառույցներից էին Արծկե բերդաքաղաքից հյուսիս՝ Սիփան նեռան լանջին գտնվող Երաշխավոր կամ Սքանչելագործ հռչակավոր վանքը, որի ավերակները պահպանվել են մինչև այժմ։ Նշանավոր էր Արծկե անառիկ բերդը։


== Կրթություն ==
XIX դարի երկրորդ կեսից գործում էին 10-ից ավելի ցածր կարգի կրթարաններ։


== Վարչական բաժանում ==
XIX դարի երկրորդ կեսին ուներ 140 գյուղ։ Գավառի նշանավոր գյուղերից էին Աղբյուր, Անուշ, Առնջկույս, Արջրա (Առջիա), Բարկուտ, Գարաքեշիշ, Գոզոխ (Գյազուխ), Դաշկուն (Տաշխուն), Էգեձոր, Խոռանց, Կժինորշեն, Կոճեր, Հառին (Առին), Հուռու, Մանիս, Մուրխուս, Նորշնչըղ, Պեշնագոմեր, Վիճակացռուկ, Սիփան Վարի, Սիփան Վերի գյուղերը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Շահեն Իսմայիլյան

Շահեն Ծատուրի Իսմայիլյան (1962, Իրան), ռուսական թատրոնի հայ ռեժիսոր, դերասան։


== Կենսագրություն ==
Շահեն Իսմայիլյանը ծնվել է 1962 թվականին Իրանում։ Ավարտել է Թեհրանի արվեստի բարձրագույն դպրոցի բեմական ֆակուլտետը, Թատերական ստուդիան, Կիրովականի մանկավարժական ինստիտուտը։ Կալիֆոռնիայի համալսարանում ռեժիսորական դասընթացներ է անցել։
2012 թվականից աշխատում է Մոսկվայի հայկական թատրոնում որպես ռեժիսոր և դերասան։


== Ռեժիսորական աշխատանքներ ==


=== Թատերական ներկայացումներ ===


=== Տիկնիկային ներկայացումներ ===


== Դերերը կինոյում ==


== Ծանոթագրություններ ==
Կամբրե (Լա Կորունյա)

Կամբրե, քաղաք և համայնք Իսպանիայում, մտնում է Լա-Կորունյայի մեջ, որն էլ իր հերթին մտնում է Գալիսիա ինքնավար համայնքի մեջ։ Համայնքը մտնում է Կորունյա շրջանի կազմի մեջ։ Տարածքը՝ 41 կմ2։ Բնակչությունը՝ 23621 (2010)։


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք
Página web oficial del Ayuntamiento de Cambre
Web alternativa de Cambre Archived 2018-03-29 at the Wayback Machine.
(30) Ուրանիա

(30) Ուրանիա (անգլ.՝ Urania), աստերոիդ աստերոիդների հիմնական գոտում։ Հայտնաբերվել է 1854 թվականի հուլիսի 22-ին Ջոն Հինդի կողմից Լոնդոնում։
Միջին հեռավորությունը Արեգակից կազմում է 2,364892 ա. մ., առավելագույնը մոտենում է 2,0638 ա. մ. հեռավորության վրա և հեռանում 2,666 ա. մ., իսկ Երկրի ուղեծրին Ուրանիա աստերոիդը նվազագույնը մոտենում է 1,0709 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1328,36 երկրային օրվա ընթացքում, իր ուղեծրով շարժվելով միջինում 0,271011 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,1° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Ուրանիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տետերևլևո (գյուղ, Գագարինսկի շրջան)

Տետերևլևո (ռուս.՝ Тетеревлево), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)